Забельскае (возера, Бешанковіцкі раён)

Забе́льскае, Вялікае Забелле — бяссцёкавае возера ў Бешанковіцкім раёне Віцебскай вобласці ў басейне ракі Ула, за 22 км у напрамку на захад ад гарадскога пасёлка Бешанковічы, каля вёскі Забелле. Плошча паверхні возера 0,16 км², даўжыня 0,8 км, найбольшая шырыня 0,26 км, даўжыня берагавой лініі 1,9 км. Плошча вадазбору 6,7 км². Катлавіна Забельскага выцягнутая ў напрамку з поўначы на поўдзень. Схілы катлавіны спадзістыя, вышынёй 4—5 метраў. Берагавая лінія слабазвілістая. Літаратура Энцыклапедыя прыроды Беларусі. У 5-і т. Т.2 / Рэдкал.: І. П. Шамякін (гал. рэд.) і інш. — Мн.: БелСЭ, 1983. — Т. 2. — 522 с. — 10 000 экз. Республика Беларусь. Атлас охотника и рыболова: Витебская область / Редактор Г. Г. Науменко. — Мн.: РУП «Белкартография», 2010. — С. 30. — 72 с. — 10 000 экз. — ISBN 978-985-508-136-5. (руск.) Спасылкі Забельскае возера, Вялікае Забелле Архівавана 20 жніўня 2013.